আইজাক বাইস

আইজাক ড্যানিয়েল আইজাক বাইস (ইংরেজি: Izak Buys; জন্ম: ৪ ফেব্রুয়ারি, ১৮৯৫ - মৃত্যু: ৯ অক্টোবর, ১৯৪৬) কেপ উপনিবেশের সমারসেট ইস্ট এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২০-এর দশকের শুরুরদিকে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন আইজাক বাইস। ১৯২১-২২ মৌসুম থেকে ১৯২৪-২৫ মৌসুম পর্যন্ত আইজাক বাইসের প্রথম-শ্রেণীর খেলোয়াড়ী জীবন চলমান ছিল। ১৯২১-২২ মৌসুম থেকে ১৯২৩-২৪ ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অংশগ্রহণ করেছেন। ধীরগতিসম্পন্ন বোলার হিসেবে ওয়েস্টার্ন প্রভিন্সের পক্ষে চার মৌসুম অতিবাহিত করেন। তার ব্যাটিংয়ের মান বেশ দূর্বলতর ছিল। ১২টি প্রথম-শ্রেণীর খেলার ১৯ ইনিংসে তিনি ক্রিজে নামেন। তবে, কখনোই দুই অঙ্কের রানে কোটা স্পর্শ করতে ব্যর্থতার পরিচয় দেন। তবে, কার্যকরী উদ্বোধনী বোলার ছিলেন তিনি। ইনিংসে তিনবার পাঁচ-উইকেট পান। ১৯২১-২২ থেকে ১৯২৩-২৪ সময়কালে প্রত্যেক মৌসুমে এ সাফল্য পান। ডিসেম্বর, ১৯২৩ সালে জোহেন্সবার্গে কারি কাপের খেলায় বর্ডারের বিপক্ষে ব্যক্তিগত সেরা বোলিং পরিসংখ্যান ৬/৪৯ গড়েন। এছাড়াও, প্রথম ইনিংসে দুইটি ক্যাচ ও দ্বিতীয় ইনিংসে ৩/৮৭ পান। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আইজাক বাইস। ২৩ ডিসেম্বর, ১৯২২ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। ১৯২২-২৩ মৌসুমে ইংল্যান্ড দল দক্ষিণ আফ্রিকা গমনে আসে। জোহেন্সবার্গে সিরিজের প্রথম টেস্টে দক্ষিণ আফ্রিকার সদস্যরূপে অভিষেক ঘটে তার। খেলায় তিনি ০ ও অপরাজিত ৪ রান তুলেন। এছাড়াও বল হাতে ০/৫২ পেয়েছিলেন অর্থাৎ, কোন উইকেটের সন্ধান পাননি তিনি। এর কয়েক সপ্তাহ পূর্বে ওয়েস্টার্ন প্রভিন্সের সদস্যরূপে সফররত দলটির বিপক্ষে ৫/১২১ ও ২/২২ পেয়েছিলেন। সাতজন উল্লেখযোগ্য ব্যাটসম্যানকে তিনি আউট করেন। এছাড়াও, ১৯২৪-২৫ মৌসুমে এস. বি. জোয়েল একাদশের বিপক্ষে পাঁচ খেলা নিয়ে গড়া সিরিজের তৃতীয় খেলায় দক্ষিণ আফ্রিকার সদস্যরূপে অংশগ্রহণ করেন। প্রথম ইনিংসে তিন উইকেট পান। এটিই তার সর্বশেষ প্রথম-শ্রেণীর ক্রিকেট খেলায় অংশগ্রহণ ছিল। আইজাক বাইস সম্পর্কে খুব কমই জানা গেছে। ৯ অক্টোবর, ১৯৪৬ তারিখে ৫১ বছর বয়সে কেপ টাউনের গ্রুট শার হসপিটালে আইজাক বাইসের দেহাবসান ঘটে। পরবর্তীতে, তার মৃতদেহটি কেপ টাউন বিশ্ববিদ্যালয়ের মেডিক্যাল স্কুলে দান করা হয়। বামহাতি ফাস্ট-মিডিয়াম বোলার আইজাক বাইসের মৃত্যুর তারিখের বিষয়টি অজানা ও এ সম্পর্কীয় কোন শোকসংবাদ উইজডেনে প্রকাশিত হয়নি। "Border v Western Province 1923-24"। CricketArchive। সংগ্রহের তারিখ ২৫ আগস্ট ২০১৭।  "South Africa v England, Johannesburg 1922-23 (First Test)"। CricketArchive। সংগ্রহের তারিখ ২৫ আগস্ট ২০১৭।  "Western Province v MCC 1922-23"। CricketArchive। সংগ্রহের তারিখ ২৫ আগস্ট ২০১৭।  "South Africa v S. B. Joel's XI 1924-25"। CricketArchive। সংগ্রহের তারিখ ২৫ আগস্ট ২০১৭।  উইলিয়াম ব্রান সাইভার্ট স্যামুয়েলসন এক টেস্টের বিস্ময়কারী দক্ষিণ আফ্রিকান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে আইজাক বাইস (ইংরেজি) ক্রিকেটআর্কাইভে আইজাক বাইস (সদস্যতা প্রয়োজনীয়) (ইংরেজি) ফ্যামিলিসার্চ.অর্গে আইজাক বাইস (ইংরেজি) World Cricketers - A Biographical Dictionary by Christopher Martin-Jenkins, Oxford University Press (1996) The Wisden Book of Test Cricket, Volume 1 (1877-1977) compiled and edited by Bill Frindall, Headline Book Publishing (1995)